|  |
| --- |
| **Proiectul “Programul comun ONU pentru susţinerea drepturilor omului pe malul stâng al Nistrului”**anunță colectarea cererilor de exprimare a interesului de a participa la selectarea de până la cinci**ONG-uri locale partenere din regiunea transnistreană a Moldovei.****ONG-urile vor fi angrenate în desfășurarea unei campanii de informare la nivel local, prin intermediul rețelelor de socializare****Mai 2017**“Programul comun ONU pentru susținerea drepturilor omului pe malul stâng al Nistrului” (2016 - 2018) cu componenta sa nr. 2 "Consolidarea egalității de gen și combaterea violenței împotriva femeilor" este implementat de PNUD Moldova și finanțat de Guvernul Suediei.**Principalele sarcini** ale proiectului sunt: sporirea protecției victimelor și a potențialelor victime ale traficului de ființe umane și violenței în familie, atât prin consolidarea serviciilor sociale create, cât și prin sporirea conștientizării publice în vederea prevenirii și combaterii cazurilor de violență în familie și/sau de trafic de persoane.Proiectul își propune să abordeze atât efectele cat și cauzele violenței în familie: Deoarece violența în familie tinde să rămână o problemă ascunsă și gravă în regiune, există necesitatea de a demara o campanie de sensibilizare și conștientizare în rândul publicului larg, prin intermediul rețelelor de socializare. Comunicarea prin rețelele de sociale este tot mai frecventă și accesibilă și permite o mai bună interacțiune cu publicul, având ca efect un grad de conștientizare și organizare mult mai mare a oamenilor.În scopul realizării acestei sarcini, proiectul “Programul comun ONU pentru susținerea drepturilor omului pe malul stâng al Nistrului” anunță Colectarea cererilor de exprimare a interesului printre ONG-urile locale din regiunea Transnistreană; organizațiile selectate vor fi responsabile de implementarea unei campanii locale de informare prin intermediul rețelelor de socializare. Proiectul va susține până la 5 ONG-uri locale, câte unul pentru Grigoriopol, Dubăsari, Camenca, Râbnița și Slobozia și care vor elabora si implementa o campanie de informare locală, prin intermediul rețelelor de socializare. La acest concurs pot participa și ONG-uri care nu sunt rezidenți ale acestor zone, dar au colaboratori și/sau potențial de a desfășura activitatea în acea arie.**ONG-urile partenere ar trebui să fie în măsură să pună în aplicare proiectul, și să creeze parteneriate cu donatori, finanțatori, alte organizații non-guvernamentale, administrația locală și comunitatea de afaceri.**Colectarea cererilor este deschisă pentru ONG-uri din regiunea transnistreană a Republicii Moldova. Regulile și procedura de aplicare a cererilor și selectarea unui partener local pot fi consultate în **Ghidul solicitantului\*.** **Solicitantul trebuie să prezinte următorul pachet de documente:** * Formularul de participare\* (care trebuie să includă si descrierea proiectului, bugetul solicitat si planul activităților), completat în una din limbile rusă, română sau engleză. Formularele scrise de mână nu vor fi acceptate;
* Copia Certificatului de înregistrare care să ateste înregistrarea juridică a organizaţiei;
* Copia statutului organizației;
* CV președintelui organizației;
* CV experților și acordul în scris al acestora de participare în elaborarea și implementarea campaniei ;
* În măsura posibilităţilor, o prezentare succintă generală a activităţilor organizaţiei (inclusiv, dacă este cazul, scrisori de recomandare din partea altor donatori, materiale relevante: cercetări, strategii, materiale pentru training, buletine informative, broşuri; orice alte materiale informative: articole de ziar, înregistrări audio/video, reportaje foto de la activități, etc.);
* Alte materiale relevante pentru a spori credibilitatea solicitantului pentru donator.

**\*Formularul de participare** și **Ghidul solicitantului** sunt plasate pe site-ul web PNUD în Moldova (<http://www.undp.md/tenders/index.shtml>). De asemenea, aceste documente pot fi obținute expediind o cerere pe adresa: vitalie.frecauteanu@undp.org . **Data limită de depunere a ofertelor: miercuri, 07 iunie 2017 ora 16.00 (ora locală a Moldovei).**Actele pot fi expediate fie prin e-mail la adresa: tenders-Moldova@undp.org cu titlul **«Local-Campaign-NGOs-2017»**, sau prin poștă, sau prezentate personal, în plic sigilat (cu mențiunea **«Local-Campaign-NGOs-2017»**)la adresa: **PNUD Moldova, str. 31 August 1989, nr. 131, Chișinău, Republica Moldova, MD-2012.** **În atenția: Registry Office/Procurement.**Cererile expediate prin fax vor fi respinse. Cererile incomplete nu vor fi examinate. Cererile expediate prin e-mail nu trebuie să depăşească 5 MB. Cererile mai mari de 5 MB trebuie să fie divizate în mai multe mesaje, fiecare mesaj fiind marcat cu “partea x din y” pe lângă menţiunea din anunţ şi din setul de documente pentru solicitare. Toate cererile depuse în format electronic vor primi un mesaj automat de confirmare a recepționării de la tenders-Moldova@undp.org. Dacă nu primiţi acest mesaj de confirmare prin e-mail, Vă rugăm să contactaţi Oficiul PNUD Moldova la nr. de tel. +373-22-220045. Cererile primite după termenul limită vor fi respinse. Pentru informaţii suplimentare, vă rugăm să-l contactaţi telefonic pe dl Vitalie Frecăuțeanu la nr. +373 (0) 22 839 -861 sau prin e-mail: vitalie.frecauteanu@undp.org. |